"اومید ائدیریک کی، ائگئی و آرا‌لیق دنیزی سوله و ثابت‌لیک اوچون دوستلوق دنیزی اولا‌جاق."
بونو میللی ساوونما ناظیری حولوصی آکار دونن (11 آوقوست 2022) آنادولو مئدیاسی‌نین اورتاق یاییمیندا "آنادولو سوروشور" پروقرامی‌نین جان‌لی یاییمینا قاتیلا‌راق گوندمله باغلی سوال‌لارا جاواب وئررکن دئییب.
حولوصی آکار تورکیه-‌نین گوجلوو، اعتبارلی و تأثیرلی بیر متفیق اولدوغونو هر کسین بیلمه‌سی‌نین واجیب‌لیگینی دیله گتیریب.
"باریش و ثابت‌لیک اوچون اگه و آغ دنیزی‌نین بیر دوستلوق دنیزی اولماسینی دیلییریک. بیز تورکیه-‌نین و قیبریس‌-داکی قارداش‌لاریمیزین حقوق‌لارینی، قانون‌لارینی و منافع‌لرینی قوروماقدا قرارلی و عزملییک. بونو یئرینه یئتیرمک قابیلیتیمیز ده وار"، دئیه ناظیر قئید ائدیب.
بیر عصر اول یونانیستانین یرنج ایشغال جهدینه و قددارلیغینا سون قویان بؤیوک ظفرین 100-جو ایلدؤنومونون قئید اولوناجاغینی خاطیرلا‌دان آکار یونانیستانین تاریخدن درس آلما‌لی، خیال قیریق‌لیغی ایله نتیجه‌لنه‌جک یئنی ماجرا‌لار آردینجا گئتمه‌مه‌سی‌نین لازیم اولدوغونو وورغولاییب.
حولوصی آکار سوریه-یه قارشی مومکون آنتی‌ترور عملیاتی ایله باغلی سوا‌لی جاوابلاندیرارکن بؤلگه‌ده ترورچولارا یئر اولمادیغینی، ائدیله‌جک‌لره قارشی لاقئید و حرکت‌سیز قالمایا‌جاق‌لارینی دئییب.
حولوصی آکار بؤلوجو ترور تشکیلاتی عضو‌لری‌نین سوریه اراضی‌سیندن چیخاریلماسی ایله باغلی هم امریکا، هم ده روسیا ایله موقاویله ایمضالادیق‌لارینی و بو ایکی اؤلکه‌نین راضیلاشمایا عمل ائتمه‌لی اولدوق‌لارینی بیلدیریب:
"خصوصاً ده سون واخت‌لار تعل رفعت و منبیج-‌دن تعقیب و زورلاما‌لار آرتیب. اوراسی عینی ایله ترور یوواسینا چئوریلیب. اگر بئله تعقیب و هوجوم جهدلری اولارسا، چکینمه‌دن اونلارا عینی شکیلده جاواب وئرجییک".
تورکیه-‌نین روسیا-اوکراینا محاربه‌سی باشلایاندان بری ایکی اؤلکه ایله دیالوقدا اولدوغونا دقت چکن میللی ساوونما ناظیری مونترؤ موقاویله‌سی (1936) چرچیوه‌سینده قارا دنیزده هم سرحد اولان اؤلکه‌لرین باریش، دیالوق و فیراوان‌لیق ایچینده یاشاماسی اوچون سعی گؤستردیک‌لرینی بیلدیریب.
